  Наталья Тетерина «Удмурт нылкышно кенеш» огазеяськон но Пичи Пурга ёрос лыдӟетъюрт Анайлэн нуналэзлы но Удмурт кыллэн нуналэзлы сӥзем «Анае гурзэ эстэм, дыр, но...» интернет-акциез ялӥзы. Ужрад 21-27 шуркынмонэ ортчоз. Со сярысь ивортодэтъя «Удмуртия» агентстволы лыдӟиськонниысь шаертодонъя ёзэтысь ӧнерчи Асият Фишер вераз. Солэн кылъёсызъя, интернет-акцие котькуд мылкыд карись пыриськыны быгатэ. Лыдӟетъюртын, клубын, школаын, нылпи садын яке семьяен люкаськыса, вакчияк верано Удмурт кыллэн нуналэз сярысь: ку но малы со пусйиське. Озьы ик люкаськемъёс Айво Ивилэн кылъёсызъя «Анае гурзэ эстэм, дыр, но» калык кырӟанэз дэмен быдэстэмзэс но Удмурт кыллэн нуналэныз ӟечкыланзэс видеое гожтыны кулэ. Удмурт кылэз ми шуиськомы анай кыл, соин ик кыӵе чебер луысал герӟаны со анай гурэз но анай кылэз. Кинлэн мылкыдыз вань, ваньзы мед пыриськозы. Удмуртъёс пыриськизы ке быдэс Россиысь, яке быдэс дуннеысь, туж-туж шумпотом Асият Фишер, Пичи Пурга ёрос лыдӟетъюртысь библиотекарьВидеороликез мерлыко вотэсэ #АнайГур #АнайКыл #УдмуртКыллэнНуналыз хештэгъёсын интыяно. Тужгес устооссэ ужъёсты кузьымъёсын пусъёзы. Тодэ вайытом, Удмурт кыллэн нуналэз туэ нырысьсэ пусйиськоз. Со понна 27-тӥ шуркынмонэз, удмурт кылэз кун кылэн юнматэм нуналэз, бырйизы. Тегъёс: Удмуртия ПичиПурга удмуртъёс Мерлык удмурткыл Удмуртнылкышнокенеш лыдетъюрт  